Source: https://www.riigiteataja.ee/akt/103112017001?leiaKehtiv
Timestamp: 2019-09-23 16:13:31+00:00
Document Index: 4771485

Matched Legal Cases: ['§ 7', '§ 13', '§ 16', '§ 88', '§ 7', '§ 3', '§ 79', '§ 79', '§ 3', '§ 3', '§ 13', '§ 81', '§ 16', '§ 5', '§ 3']

Tootjarühma loomise ja arendamise toetus – Riigi Teataja
Tootjarühma loomise ja arendamise toetus
Tootjarühma loomise ja arendamise toetus - sisukord
§ 7 Nõuded taotluse osaks oleva avalduse kohta
§ 13 Maksetaotluse esitamine, maksetaotluse esitamise tähtaeg ja nõuded maksetaotlusele
§ 16 Riigiabi
RT I, 03.11.2017, 1
Vastu võetud 30.10.2017 nr 69
Määrusega kehtestatakse „Eesti maaelu arengukava 2014–2020” (edaspidi arengukava) meetme 9 „Tootjarühmade ja -organisatsioonide loomine” raames antava tootjarühma loomise ja arendamise toetuse (edaspidi toetus) andmise ja kasutamise tingimused ning kord.
Määruse alusel Euroopa Liidu ühise põllumajanduspoliitika rakendamise seaduse §-s 87 sätestatud tunnustele vastavale tootjarühmale (edaspidi metsandussektori tootjarühm) antav toetus on Euroopa Liidu suuniste riigiabi kohta põllumajandus- ja metsandussektoris ning maapiirkondades aastateks 2014–2020 (ELT C 204, 01.07.2014, lk 1–97) II osa 2. peatüki jao 2.7 tähenduses riigiabi.
(1) Toetust võib taotleda Euroopa Liidu ühise põllumajanduspoliitika rakendamise seaduse § 88 alusel tunnustatud tootjarühm (edaspidi taotleja).
1) taotleja on tootjarühm, kes vastab komisjoni määruse (EL) nr 702/2014 Euroopa Liidu toimimise lepingu artiklite 107 ja 108 kohaldamise kohta, millega teatavat liiki abi põllumajandus- ja metsandussektoris ja maapiirkondades tunnistatakse siseturuga kokkusobivateks (ELT L 193, 01.07.2014, lk 1–75) I lisa artiklis 2 sätestatud mikro-, väikese või keskmise suurusega ettevõtja nõuetele;
2) taotlejal ei ole riikliku maksu võlga või tema riikliku maksu võla tasumine on ajatatud ning maksuvõla tasumise ajatamise korral on maksuvõlg, mille tasumise tähtaeg on möödunud, tasutud ettenähtud summas;
3) taotleja on varem riigieelarvelistest või muudest Euroopa Liidu või välisvahenditest saadud ja tagasimaksmisele kuulunud summa tagasi maksnud või toetuse tagasimaksmise ajatamise korral tagasimaksed tasunud ettenähtud summas, sealhulgas täitnud Euroopa Komisjoni otsuse ebaseaduslikuks ja siseturuga kokkusobimatuks tunnistatud riigiabi tagasimaksmise kohta;
5) kui taotleja on metsandussektori tootjarühm, ei ole ta raskustes olev ettevõtja Euroopa Liidu suuniste riigiabi kohta põllumajandus- ja metsandussektoris ning maapiirkondades aastateks 2014–2020 I osa 2. peatüki jao 2.4 punkti 35 alapunkti 15 tähenduses;
6) taotleja esmase registreerimise kuupäev äriregistris või mittetulundusühingute ja sihtasutuste registris ei ole varasem kui 1. jaanuar 2014;
7) taotlejal on üldkoosoleku või volinike koosoleku otsusega vastu võetud maaeluministri 6. juuli 2017. a määruse nr 52 „Tootjarühma tunnustamise taotlemise ja taotluse menetlemise täpsem kord” lisas esitatud nõuetele vastav äriplaan tunnustamise taotlemise aastaks ja sellele järgnevaks neljaks aastaks (edaspidi äriplaan).
(1) Toetust võib taotleda tootjarühma loomise ja arendamisega seotud tegevusteks, mis on vajalikud tunnustatud tootjarühma äriplaani eesmärgi saavutamiseks.
(2) Metsandussektori tootjarühm võib taotleda toetust lõikes 1 nimetatud tegevusteks, mis on kavandatud taotluse esitamise järgsesse perioodi.
(3) Kõik toetatavad tegevused peavad olema majanduslikult otstarbekad ja vajalikud toetuse eesmärgi saavutamiseks. Taotleja tagab kasutatava toetusraha otstarbeka ja säästliku kasutamise.
(1) Toetuse maksimaalse suuruse arvutamisel lähtutakse taotleja esmakordse tunnustamise ajast (edaspidi taotleja tunnustamine) ja tema maksetaotluse esitamisele vahetult eelnenud majandusaasta müügitulust, mis saadakse põllumajandussektori tootjarühma puhul tema liikmete või tema liikmeks olevate tulundusühistute liikmete omatoodetud põllumajandustoodete ja nende töötlemisel saadud toodete turustamisest või metsandussektori tootjarühma puhul tema liikmeks olevate metsaühistute liikmeks olevate erametsaomanike toodetud puidu turustamisest, järgmiselt:
Toetuse maksimaalne määr %
Toetuse maksimaalne suurus eurodes
müügitulule suurusega kuni 1 000 000 eurot
müügitulu osale, mis ületab 1 000 000 eurot
Kolmandal aastal
Neljandal aastal
Viiendal aastal
(2) Kui põllumajandussektoris tunnustatud tootjarühma taotluse esitamisele vahetult eelnenud majandusaasta aruanne ei ole esimesel aastal arvates taotleja tunnustamisest äriregistrist kättesaadav, lähtutakse taotlejale antava toetuse maksimaalse suuruse arvutamisel tema liikmete või tema liikmeks olevate tulundusühistute liikmete toodetud põllumajandustoodete ja nende töötlemisel saadud toodete turustamisest saadud kolme majandusaasta keskmisest müügitulust.
(3) Taotleja esmakordse tunnustamise kuupäevaks loetakse kuupäev, millal tootjarühm esimest korda Euroopa Liidu ühise põllumajanduspoliitika rakendamise seaduse alusel tunnustati.
(4) Kui taotleja liikmeks on tootjarühm, kelle kohta on tehtud taotluse rahuldamise otsus või kes on saanud toetust „Eesti maaelu arengukava 2007–2013” meetme 1.9 „Tootjarühmade loomine ja arendamine” raames, siis sellise tootjarühma ega tema liikmete müügitulu ei arvestata lõikes 1 nimetatud müügitulu hulka.
(5) Kui tootjarühma liikmed või tema liikmeks olevate tulundusühistute liikmed müüvad lõikes 1 nimetatud omatoodetud tooted tootjarühma valitseva mõju all olevale äriühingule, siis arvestatakse tootjarühma müügitulu hulka tootjarühma valitseva mõju all oleva äriühingu asjakohane müügitulu.
(1) Toetuse saamiseks esitab taotleja kirjalikult paberil või elektrooniliselt selleks ettenähtud tähtajal Põllumajanduse Registrite ja Informatsiooni Ametile (edaspidi PRIA) avalduse koos selles esitatud andmeid tõendavate dokumentidega (edaspidi koos taotlus).
(5) Taotleja võib taotluse esitada viie aasta jooksul arvates taotleja tunnustamisest. Kui taotleja suhtes on arengukava programmiperioodil tehtud taotluse rahuldamise otsus, ei tohi ta selle meetme raames rohkem taotlusi esitada.
§ 7. Nõuded taotluse osaks oleva avalduse kohta
Taotleja esitab avalduse, mis sisaldab järgmisi andmeid:
2) taotleja tegevusvaldkond, rakenduspiirkond ja tegevuskoha aadress;
3) taotletava toetuse summa;
4) teave taotleja § 3 lõike 2 punktis 1 nimetatud mikro-, väikese või keskmise suurusega ettevõtjale esitatud nõuetele vastavuse kohta;
5) teave paragrahvis 5 nimetatud müügitulu kohta;
6) teave selle kohta, et taotleja ei ole raskustes olev ettevõtja;
7) andmed, mida on vaja seireks ja hindamiseks.
PRIA kontrollib taotluse nõuetele vastavust ja selles esitatud andmete õigsust ning taotleja ja toetatava tegevuse vastavust Euroopa Liidu õigusaktides, Euroopa Liidu ühise põllumajanduspoliitika rakendamise seaduses, arengukavas ja selles määruses sätestatud nõuetele.
(1) PRIA hindab nõuetele vastavaid taotlusi lisas 1 ja lisas 2 või 3 sätestatud hindamiskriteeriumide alusel järgmiste tegevusvaldkondade kaupa:
1) teravilja, õliseemnete ja valgurikaste taimede turustamine;
2) loomakasvatustoodete turustamine, välja arvatud lehmapiima ja -piimatoodete turustamine;
3) lehmapiima ja -piimatoodete turustamine;
4) muude põllumajandustoodete turustamine;
5) metsandus.
(2) PRIA moodustab taotluste hindamiseks ja taotluste paremusjärjestuse koostamise kohta ettepaneku tegemiseks hindamiskomisjoni.
(3) Taotlust hinnatakse tegevusvaldkonnas, kuhu kuulub taotleja määratud põhitoode, või kui taotleja põhitooted kuuluvad mitmesse valdkonda, siis valdkonnas, kus taotleja taotluse esitamisele vahetult eelnenud majandusaasta müügitulu on suurim.
(4) PRIA koostab lõikes 1 sätestatud tegevusvaldkondade kaupa hindamistulemuste alusel taotluste paremusjärjestuse, millest loetakse paremaks lisa 1 ja lisa 2 või 3 alusel suurema hindepunktide summa saanud taotlus.
(5) Võrdsete hindepunktide summaga taotluste puhul eelistatakse taotlust, mille on esitanud suurema liikmete arvuga taotleja. Võrdsete liikmete arvu puhul eelistatakse taotlejat, kelle taotluse esitamise aastale vahetult eelnenud majandusaasta müügitulu on suurem.
(1) Kui kõigi nõuetele vastavate taotluste rahastamise summa ei ületa tegevusvaldkonna rahastamise eelarvet, rahuldatakse kõik nõuetele vastavad taotlused, mis on saanud vähemalt minimaalse hindepunktide summa, Euroopa Liidu ühise põllumajanduspoliitika rakendamise seaduse § 79 lõike 1 punkti 3 alusel.
(2) Kui kõigi nõuetele vastavate taotluste rahastamise summa ületab tegevusvaldkonna rahastamise eelarvet, rahuldatakse taotluste hindamise tulemusel koostatud taotluste paremusjärjestuse alusel nõuetele vastavad parimad taotlused, mis on saanud vähemalt minimaalse hindepunktide summa, Euroopa Liidu ühise põllumajanduspoliitika rakendamise seaduse § 79 lõike 1 punkti 2 alusel.
(3) Taotlus vastab nõuetele, kui taotleja ja taotlus vastavad Euroopa Liidu õigusaktides, Euroopa Liidu ühise põllumajanduspoliitika rakendamise seaduses, arengukavas ja selles määruses sätestatud nõuetele.
(4) Taotlus vastab hindamiskriteeriumite miinimumnõuetele, kui lisa 1 alusel on saadud vähemalt 25% maksimaalsest hindepunktide summast ja lisa 2 või lisa 3 alusel on saadud vähemalt 25% maksimaalsest hindepunktide summast.
(6) PRIA teeb taotluse rahuldamise otsuse või taotluse rahuldamata jätmise otsuse 70 tööpäeva jooksul arvates taotluse esitamise tähtpäevast.
1) saavutama äriplaanis kavandatud eesmärgid, mis on seotud tootjarühma loomise ja arendamisega, viie aasta jooksul arvates taotleja tunnustamisest;
2) võimaldama teostada toetuse saamisega seotud kontrolle ning osutama selleks igakülgset abi, sealhulgas võimaldama viibida oma kinnisasjal, ehitises ja ruumis ning läbi vaadata dokumente ja toetuse abil soetatud vara kohapeal;
6) teavitama PRIA-t äriplaani eesmärgi saavutamisest viienda aasta lõpuks arvates taotleja tunnustamisest.
(2) Toetuse saaja peab vastama § 3 lõikes 1 ja § 3 lõike 2 punktides 2–5 sätestatud tingimustele.
§ 13. Maksetaotluse esitamine, maksetaotluse esitamise tähtaeg ja nõuded maksetaotlusele
(1) Toetuse väljamaksmiseks esitab toetuse saaja kuni viiel aastal arvates taotleja tunnustamisest PRIA-le maksetaotluse, milles on märgitud:
1) toetuse saaja nimi, äriregistri kood ja selle taotluse viitenumber, mille kohta maksetaotlus esitatakse;
2) teave toetuse saaja nõuetele vastavuse kohta;
4) alates teisest majandusaastast arvates taotleja tunnustamisest teave äriplaani rakendamise kohta eelmisel majandusaastal.
(2) Taotluse esitamise aastal esitatakse maksetaotlus koos avaldusega.
(3) PRIA teatab maksetaotluse esitamise tähtaja ametlikus väljaandes Ametlikud Teadaanded ja oma veebilehel.
(4) PRIA koostab esitatava maksetaotluse vormi ja avaldab selle oma veebilehel.
(1) PRIA teeb toetuse saaja esitatud maksetaotluse alusel toetuse maksmise otsuse sellise aja jooksul, et toetusraha oleks võimalik kanda toetuse saaja arvelduskontole 30 tööpäeva jooksul arvates maksetaotluse esitamisest.
(2) Esimesel aastal teeb PRIA toetuse maksmise otsuse sellise aja jooksul, et toetusraha oleks võimalik kanda toetuse saaja arvelduskontole 30 tööpäeva jooksul arvates taotluse rahuldamise otsuse tegemisest.
(3) Viiendal aastal arvates taotleja tunnustamisest teeb PRIA toetuse maksmise otsuse, kui äriplaanis kavandatud tegevused on ellu viidud ja eesmärk täidetud.
(4) PRIA teeb toetuse maksmisest keeldumise otsuse Euroopa Liidu ühise põllumajanduspoliitika rakendamise seaduse § 81 lõikes 3 sätestatud juhtudel.
(5) PRIA teeb toetuse maksmisest keeldumise otsuse, taotluse rahuldamise otsuse muutmise otsuse või taotluse rahuldamise otsuse kehtetuks tunnistamise otsuse 25 tööpäeva jooksul arvates toetuse maksmisest keeldumise aluseks olevast asjaolust teadasaamisest.
(6) Toetuse maksmisest keeldumise otsuse korral tunnistab PRIA taotluse rahuldamise otsuse täielikult või osaliselt kehtetuks.
§ 16. Riigiabi
Kui §-s 11 nimetatud otsuse tegemise tähtpäevaks ei ole Euroopa Komisjon teinud kooskõlas Euroopa Liidu suunistega riigiabi kohta põllumajandus- ja metsandussektoris ning maapiirkondades aastateks 2014–2020 (ELT C 204, 01.07.2014, lk 1‒97) riigiabi teatise kohta otsust, teeb PRIA metsandussektori tootjarühma puhul §-s 11 nimetatud otsuse 40 tööpäeva jooksul arvates vastava teatise kohta otsuse saamisest.
Enne selle määruse jõustumist rahuldatud taotluste puhul arvutatakse § 5 lõikes 1 sätestatud taotlejale antava toetuse maksimaalne suurus järgmiselt:
Esimesel ja teisel aastal arvates taotleja tunnustamisest
Kolmandal aastal arvates taotleja tunnustamisest
Neljandal aastal arvates taotleja tunnustamisest
Viiendal aastal arvates taotleja tunnustamisest
Maaeluministri 13. novembri 2015. a määrus nr 17 „Tootjarühma loomise ja arendamise toetus” tunnistatakse kehtetuks.
Määruse § 3 lõike 2 punkt 6 jõustub 1. juulil 2018. aastal.
Lisa 1 Äriplaani hindamise kriteeriumid
Lisa 2 Tootjarühma loomise ja arendamise toetuse taotluse hindamise kriteeriumid põllumajandussektoris
Lisa 3 Tootjarühma loomise ja arendamise toetuse taotluse hindamise kriteeriumid metsandussektoris